A keresztény templomok keleti tájolásának közvetlen előképe: a zsidó Szentsátor, mely a pusztai vándorlás során a keleten megigért Éden felé mutatott. A Salamon (i. e. 971-926) által felépített jeruzsálemi Templom e szokásnak megfelelően a Sátor véglegesítésének tekinthető (I. Kir. 6,1-14; II. Krón. 3-4.). A Nagy Heródes (i. e. 37-4) alatti átépítésekor megtartották az orientációt. Miután a zsidó háborút követően Titus leromboltatta (i. sz. 70.), a diaszpóra zsidósága a zsinagógák építésében megtartotta a szokást, mely a mai napig érvényben van: a Tóra tekercseit tároló fülke mindig az épület keleti oldalán van.